Antonio Páez

Antonio Páez (født 5. september 1956 i Arenas del Rey) er en spansk tidligere friidrettsutøver som konkurrerte på 800 meter.

Idrettskarriere 
Páez ble spansk mester på 400 meter innendørs i 1976, og på 800 meter innendørs i 1977 og 1979. I 1978 ble han også spansk mester på 800 meter utendørs. 

Ved EM i friidrett innendørs 1977 kom han på 6.-plass på 800 meter. Han vant 800 meter ved EM i friidrett innendørs 1979 i Wien. Han deltok også ved sommer-OL 1980, der han ble slått ut i semifinalen på 800 meter.

Ved EM i friidrett innendørs 1981 fikk han bronse, bak Herbert Wursthorn og András Paróczai, men ved EM i friidrett innendørs 1982 vant han på nytt denne distansen.

Referanser

Eksterne lenker 
 

Spanske mellomdistanseløpere
Europamestere i friidrett
Spanske mestere i friidrett
Friidrettsutøvere under Sommer-OL 1980
Deltakere for Spania under Sommer-OL 1980
Personer fra provinsen Granada